בס"ד

מבחן מפמ"ר תשפ"ה

מבנה המבחן

|  |  |  |  |  |
| --- | --- | --- | --- | --- |
| מספר השאלה  | נושא  | משקל | בחירה | הערות |
| חלק ראשון: שאלות התמצאות (16 נקודות) |
| 1 | **תורה** | **8 נקודות**  | **ללא בחירה**  |  |
| 2 | **נביאים/כתובים**  | **8 נקודות**  |  |
| חלק שני: שאלות ידע ומיומנות (64 נקודות) |
| 3 | **תורה**  | **18 נקודות**  | **שתיים מתוך שלוש** | **בכיתה ז: בכל שאלה 2 סעיפים** **בכיתות ח-ט: בכל שאלה 3 סעיפים** **שימו לב להנחיה לגבי פירושי רש"י (בעמוד הבא)** |
| 4 | **18 נקודות**  |
| 5 | **18 נקודות**  |
| 6 | **נביא**  | **14 נקודות**  | **שתיים מתוך שלוש** | **בכיתה ז: בכל שאלה 2 סעיפים** **בכיתות ח-ט: בכל שאלה 2 או 3 סעיפים,** **ללא פרשנים.**  |
| 7 | **14 נקודות**  |
| 8 | **14 נקודות**  |
| חלק שלישי - שאלות מושגים (20 נקודות) |
| 9 | **סדר אירועים,** **אילן יוחסין (ז)**  | **10 נקודות**  | **אחת מתוך שתיים**  | במבחן ז: **סדר אירועים בחומש בראשית+ אילן היוחסין של משפחת האבות** במבחן ח: **סדר אירועים בחומשים (בראשית ושמות), סדר אירועים בנביאים (יהושע-שמואל א)**במבחן ט: **סדר אירועים בחומשים (בראשית-ויקרא), סדר אירועים בנביאים (יהושע-שמואל ב)** |
| 10 | **10 נקודות**  |
| 11 | **התאמה בין מושג לבין פסוק****(תורה)** | **10 נקודות**  | **ללא בחירה** |  |

שימו לב,

* **אם בין השאלות ישנן שאלות או סעיפי שאלות שאינם תואמים את ההספק או את הדרך בה לימדתם, תוכלו**

**להחליף אותם. בשאלות שתכתבו נבקש לשמור על מבנה השאלה והיקפה.**

**משקל השאלות והסעיפים המוחלפים לא יעלה על 20 נקודות.**

* **לטופס המבחן יצורף** נספח **ובו שאלות מאתגרות יותר מאלו המצויות בטופס המבחן. בכיתות מתקדמות יותר נבקש מכם להשתמש בהן, על מנת שהתלמידים יחוו אתגר ההולם את רמתם.**

תודה ובהצלחה

**בס"ד**

שילוב פירושי רש"י בשאלות בתורה:

בכיתות ז-ח:

**לפחות בשתיים מבין השאלות תהיה התייחסות לפירושי רש"י מתוך הרשימה.**

**לא תמיד הפירוש יופיע בגוף השאלה, אולם השאלה תנוסח באופן שיסייע להיזכר בפירוש, למשל: לפי פירוש רש"י שלמדת, מדוע...?**

**התלמיד צריך להכיר את הפירוש ברמה של ידע (לא יתבקש לכתוב קושי ותירוץ או להסביר).**

דוגמא (ממבחן תשפ"ד):

**עיינו בחומש שמות, פרק ג, פסוקים א-י.**

**א. 1. לשם מה הלך משה לחורב?**

**2. מדוע על פי פירוש רש"י למילים "אחר המדבר" (פסוק א) הלך משה דווקא לשם?**

בכיתה ט:

**השנה אנחנו מתנסים במיומנות חדשה:** הבנת פרשנות **(שימו לב למסמך המנחה באתר תנך חמ"ד).**

**השנה הפירושים שיובאו במבחן יהיו מתוך רשימת הפרשנות שבאתר.**

**פירושי רש"י יובאו בגוף השאלה.**

**התלמיד יידרש להבין:**

**א. את פשט הפסוק**

**ב. את דברי רש"י בפירושו**

**ג. את הקשר שבין הפירוש לפסוק.**

**דוגמא:**

**"אִישׁ אִמּוֹ וְאָבִיו תִּירָאוּ וְאֶת שַׁבְּתֹתַי תִּשְׁמֹרוּ אֲנִי ה' אֱ-לֹהֵיכֶם" (ויקרא יט פסוק ג)**

**רש"י:**  **ואת שבתותי תשמורו – סמך שמירת שבת למורא אב ואם, לומר: שאף על פי שהזהרתיך על מורא אב ואם, אם אומר לך: חלל את השבת, אל תשמע לו, כן בשאר כל המצות. אני ה' א-להיכם** – אתה ואביך חייבין בכבודי, לפיכך אל תשמע לו לבטל דבריי.

1. מה הם שני הדינים המופיעים בפסוק ג?
2. עיינו בפירוש רש"י:

לדעת רש"י מה עלינו ללמוד מכך שדינים אלו סמוכים זה לזה ( = כתובים אחד ליד השני)?

1. כיצד לומד רש"י את הדין שבסעיף ב מן המילים "אני ה' אלוקיכם"?

**תשובה:**

1. לירוא מההורים, לשמור שבת.
2. אם ההורים אומרים לבן לחלל שבת אסור לו לשמוע בקולם.
3. אחרי שתי המצוות נאמר " אני ה' אלוקיכם", האלוקים שלך ושל הוריך. האב והבן חייבים לשמוע בקול ה', ולכן האב לא יכול לומר לבנו שלא לשמוע בקול ה'.